b'\n_START_ARTICLE_\nJurij Flaj\xc5\xa1man\n_START_SECTION_\n\xc5\xbdivljenje\n_START_PARAGRAPH_\nIzobra\xc5\xbeeval se je v Ljubljani, kjer je obiskoval Realko. Glasbeno je bil zelo izobra\xc5\xbeen, saj je \xc5\xbee pri \xc5\xa1tirinajstih letih igral na orgle. Kot u\xc4\x8ditelj je delal na Vrhniki in v Ljubljani, kjer je ustanovil \xc4\x8citalni\xc5\xa1ki pevski zbor, \xc5\xa1tiri leta pa je izdajal Slovensko gerlico. Izdal je tudi \xc5\xa1olske pesmi in spevne slovenske zdravi\xc4\x8dke._NEWLINE_Njegove skladbe so \xc4\x8drpale navdih v ljudskem izro\xc4\x8dilu, bile so zelo pevne in priljubljene med pevci in poslu\xc5\xa1alci. Mnoge so ponarodele, npr.: En star\xc4\x8dek je \xc5\xbeivel, Kranjski fantje, Od \xc5\xbeelezne ceste. Uglasbil je tudi nekaj Pre\xc5\xa1ernovih pesmi, npr. Lunca sije._NEWLINE_Poleg \xc4\x8ditalni\xc5\xa1kega pevskega zbora je vodil od leta 1853 tudi zbor Krakovski pevci._NEWLINE_V Beri\xc4\x8devem so mu postavili spomenik pred rojstno hi\xc5\xa1o. Vsako leto v bli\xc5\xbenjem Dolskem, v tamkaj\xc5\xa1njem kulturnem domu prirejajo \xc4\x8dlani kulturno umetni\xc5\xa1kega dru\xc5\xa1tva letni koncert pevskih zborov v njegovo \xc4\x8dast. V Ljubljani so po njemu poimenovali Flaj\xc5\xa1manovo ulico.'